Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 94

8. évfolyam Témakör Tartalom A mechanikai munka A mechanikai munka: a munka értelmezése. A munka, az erő és az út összefüggése. Egyszerű számításos feladatok. Egyszerű gépek Az egyszerű gépek: emelő, lejtő, hengerkerék, csiga. Egykarú, kétkarú emelő. Álló, mozgó csiga — csigasor. Egyszerű gépek a gyakorlatban. A nyomás A nyomás értelmezése egyszerű kísérletek alapján. A szilárd testek által kifejtett nyomás. Nyomás a folyadékokban és gázokban. Gyakorlati példák keresése: járművek fékberendezései, hidraulikus sajtó. Közlekedőedények megfigyelése egyszerű kísérletek során. Gyakorlati vonatkozások pl. kutak, vizek szennyeződése belvizek esetén. Arkhimédész törvényének érvényesülése a gyakorlatban. A felhajtóerő, úszás, lebegés, elmerülés feltételeinek megfigyelése kísérletekben. A felületi feszültség megfigyelése a mindennapok gyakorlatában. Tevékenységek Jelenségek, kísérletek megfigyelése, értelmezése szóban. Becslések, mérések, az eredmények ellenőrzése, lejegyzése. Fizikai problémák felismerése a gyakorlatban, megoldások keresése. Ismeretterjesztő irodalom, lexikonok, információhordozók használata tanári segítséggel. Követelmény — Ismerjen fel a gyakorlatban néhány egyszerű gépet. — Legyen tájékozott arról, hogy az egyszerű gépek a mindennapi munkavégzésben nélkülözhetetlenek. Tudja, hogy az összetett gépek alapjául is az egyszerű gépek szolgálnak. — Tudjon példát mondani a nyomás fizikai törvénye alapján készült berendezésre. — Tudja, hogy a vízvezetékrendszerek létrehozása a fizika törvényein alapul. — Ismerje a közlekedőedény fogalmát. — Tudja indokolni fizikai ismeretei segítségével a testek úszását, lebegését, elmerülését. 2000/135/II. szám TERMÉSZETISMERET — KÉMIA 7—8. évfolyam Célok — A természettudományokon belül felkelteni a tanulók érdeklődését a kémia iránt. — Olyan alapismeretek nyújtása, amelyek lehetővé teszik a modern életben megjelenő vegyszerek, kémiai folyamatok felismerését. — Segítséget nyújtani a tanulóknak abban, hogy a kémia tudományának gyakorlati eredményei ne fenyegetettséget jelentsenek számukra, hanem lehetőséget a komfortosabb élet megteremtésére. — Megerősíteni a tanulókban azt a meggyőződést, hogy az ember felelős környezete állapotáért. A tanítási órákon megszerzett tudás segítse hozzá őket a környezetszennyezés felismeréséhez, a környezettudatos magatartáshoz. Feladatok — Ismertesse meg a tantárgy a kémiai megfigyelésekhez, kísérletekhez szükséges eszközöket, anyagokat, módszereket és magatartást. — Sajátíttassa el az alapvető kémiai fogalmakat, műveltségelemeket. — Fedeztesse fel és értelmeztesse a mindennapi életben megjelenő kémiai jelenségeket. — Alkalmaztassa a megszerzett tapasztalatokat, tudáselemeket a napi problémák megoldásában. — Keltse fel a figyelmet, motiválja a kémia tudományával kapcsolatos hírek, cikkek, könyvek, tudósítások olvasását, értelmezését. — Ismertesse fel, hogy Földünk bármilyen nagynak tűnik is, terhelhetősége véges. — Neveljen a tantárgy a természet szeretetére és a környezetkímélő, környezetvédő magatartásra. Óraszámok Évfolyamok 7. 8. Éves óraszám Témakörök Témakör Évfolyamok 7. 8. Kémiai alapismeretek. A kémia mint tudomány x x Az anyagok tulajdonságai és változásai x Fémes elemek és vegyületeik x A nemfémes elemek és vegyületeik x Környezetvédelmi ismeretek x x Vegyszerek a háztartásban x 2000/135/II. szám Fejlesztendő készségek, képességek, attitűdök A kémiai jelenségek megfigyelésének képessége. Lényeges és lényegtelen tényezők megkülönböztetésének képessége. Mérések önálló végrehajtása. Becslés, önellenőrzés képessége. Kísérletező attitűd. Képesség a bizonyítások rendszerének betartására. Lexikonok, cikkek használatának, felhasználásának képessége. Kritikai érzék képessége.

Source: https://magyarkozlony.hu/hivatalos-lapok/8f3039098dd0a3c3ddb89c41e5d8fcdfc87f5a05/dokumentumok/095a3ed8bf929e87ee8769e9b03af8ae397fa247/letoltes